CELEX: 32019D0642
Language: da
Date: 2019-04-13 00:00:00
Title: Rådets afgørelse (EU) 2019/642 af 13. april 2019 om ændring af afgørelse (EU) 2019/274 om undertegnelse på Den Europæiske Unions og Det Europæiske Atomenergifællesskabs vegne af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EØS-relevant tekst.)

25.4.2019   
               
               
                  DA
               
               
                  Den Europæiske Unions Tidende
               
               
                  LI 110/1
               
            
         RÅDETS AFGØRELSE (EU) 2019/642
         af 13. april 2019
         om ændring af afgørelse (EU) 2019/274 om undertegnelse på Den Europæiske Unions og Det Europæiske Atomenergifællesskabs vegne af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
         (EØS-relevant tekst)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 50,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 29. marts 2017 meddelte Det Forenede Kongerige Det Europæiske Råd, at landet havde til hensigt at udtræde af Den Europæiske Union og Det Europæiske Atomenergifællesskab (»Euratom«), jf. artikel 50 i traktaten om Den Europæiske Union (»TEU«), som i henhold til artikel 106A i traktaten om oprettelse af Det Europæiske Atomenergifællesskab finder anvendelse på Euratom.
                  
               
                     (2)
                  
                  
                     I henhold til artikel 50 i TEU forhandlede Den Europæiske Union med Det Forenede Kongerige om en aftale om de nærmere bestemmelser for landets udtræden, idet der blev taget hensyn til rammen for landets fremtidige forbindelser med Unionen (»udtrædelsesaftalen«).
                  
               
                     (3)
                  
                  
                     Den 11. januar 2019 vedtog Rådet afgørelse (EU) 2019/274 (1) om undertegnelse af udtrædelsesaftalen (2).
                  
               
                     (4)
                  
                  
                     Den 21. marts 2019 godkendte Det Europæiske Råd instrumentet vedrørende udtrædelsesaftalen og den fælles erklæring som supplement til den politiske erklæring, som premierminister Theresa May og kommissionsformand Jean-Claude Juncker nåede til enighed om den 11. marts 2019.
                  
               
                     (5)
                  
                  
                     Ved afgørelse (EU) 2019/476 (3) besluttede Det Europæiske Råd efter aftale med Det Forenede Kongerige at forlænge fristen i henhold til artikel 50, stk. 3, frem til den 22. maj 2019, hvis Det Forenede Kongeriges Underhus godkendte udtrædelsesaftalen senest den 29. marts 2019, eller hvis det ikke skete, frem til den 12. april 2019. Underhuset godkendte ikke udtrædelsesaftalen inden den 29. marts 2019.
                  
               
                     (6)
                  
                  
                     Den 5. april 2019 anmodede Det Forenede Kongerige endnu engang Det Europæiske Råd om en forlængelse af den frist, der er fastsat i artikel 50, stk. 3, i TEU. Den 11. april 2019 besluttede Det Europæiske Råd efter aftale med Det Forenede Kongerige ved afgørelse (EU) 2019/584 (4) at forlænge fristen frem til den 31. oktober 2019. Det Europæiske Råd mindede om, at i henhold til artikel 50, stk. 3, i TEU, kan udtrædelsesaftalen træde i kraft tidligere, hvis parterne afslutter deres respektive ratifikationsprocedurer inden den 31. oktober 2019. Følgelig bør udtrædelsen finde sted den første dag i den måned, der følger efter afslutningen af ratifikationsprocedurerne, eller den 1. november 2019, alt efter hvad der kommer først. Som anført i nævnte afgørelses artikel 2, stk. 2, vil afgørelsen desuden ophøre med at finde anvendelse den 31. maj 2019, hvis Det Forenede Kongerige ikke har afholdt nyvalg til Europa-Parlamentet i overensstemmelse med gældende EU-ret og ikke har ratificeret udtrædelsesaftalen senest den 22. maj 2019.
                  
               
                     (7)
                  
                  
                     Som følge heraf var det nødvendigt at tilpasse datoen for udtrædelsesaftalens ikrafttræden, således at den afspejlede den frist, der er fastsat i artikel 50, stk. 3, i TEU som forlænget af Det Europæiske Råd efter aftale med Det Forenede Kongerige.
                  
               
                     (8)
                  
                  
                     Den 11. april 2019 blev udtrædelsesaftalen efter aftale med Det Forenede Kongerige tilpasset tre steder som følger:
                     
                                 —
                              
                              
                                 i sidste betragtning blev ordene »efter den 29. marts 2019« erstattet af »fra datoen for denne aftales ikrafttræden«
                              
                           
                                 —
                              
                              
                                 i artikel 185 blev første stykke erstattet af:
                                 
                                    »Denne aftale træder i kraft på en af følgende datoer, alt efter hvilken der kommer først:
                                    
                                                a)
                                             
                                             
                                                dagen efter udløbet af den frist, der er fastsat i artikel 50, stk. 3, i TEU som forlænget af Det Europæiske Råd efter aftale med Det Forenede Kongerige, forudsat at depositaren for denne aftale forud for denne dato har modtaget de skriftlige notifikationer fra Unionen og Det Forenede Kongerige om, at de nødvendige interne procedurer er afsluttet
                                             
                                          
                                                b)
                                             
                                             
                                                den første dag i den måned, der følger, efter at depositaren for denne aftale har modtaget den sidste af de skriftlige notifikationer, der er omhandlet i litra a).
                                             
                                          Såfremt depositaren for denne aftale inden udløbet af fristen i artikel 50, stk. 3, i TEU som forlænget af Det Europæiske Råd efter aftale med Det Forenede Kongerige ikke har modtaget de skriftlige notifikationer, der er omhandlet i litra a), træder denne aftale ikke i kraft.«
                                 
                              
                           
                                 —
                              
                              
                                 i artikel 2 i protokollen om Gibraltar blev datoen 30. marts 2019 erstattet af »datoen for udtrædelsesaftalens ikrafttræden«.
                              
                           
               
                     (9)
                  
                  
                     Afgørelse (EU) 2019/274 bør derfor ændres i overensstemmelse hermed.
                  
               
                     (10)
                  
                  
                     Som fastsat i artikel 50, stk. 4, i TEU har Det Forenede Kongerige ikke deltaget i Rådets drøftelser om denne afgørelse eller i vedtagelsen heraf —
                  
               HAR VEDTAGET DENNE AFGØRELSE:
         
            Artikel 1
            Artikel 1 i afgørelse (EU) 2019/274 affattes således:
            
               
                  »Artikel 1
                  Der gives herved bemyndigelse til undertegnelse på Den Europæiske Unions og Det Europæiske Atomenergifællesskabs vegne af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab som tilpasset med forbehold af aftalens indgåelse.
                  Teksten til aftalen som tilpasset er knyttet til denne afgørelse (*1).
               
            
         
         
            Artikel 2
            Teksten til aftalen, der er knyttet til afgørelse (EU) 2019/274, erstattes af teksten til den tilpassede aftale, der er knyttet til nærværende afgørelse (5).
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 13. april 2019.
            
               
                  På Rådets vegne
               
               G. CIAMBA
               
                  Formand
               
            
         
         
            (1)  Rådets afgørelse (EU) 2019/274 af 11. januar 2019 om undertegnelse på Den Europæiske Unions og Det Europæiske Atomenergifællesskabs vegne af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 47 I af 19.2.2019, s. 1).
         
            (2)  Teksten til udtrædelsesaftalen, som er knyttet til afgørelse (EU) 2019/274, blev offentliggjort i EUT C 66 I af 19.2.2019, s. 1.
         
         
            (3)  Det Europæiske Råds afgørelse (EU) 2019/476 truffet efter aftale med Det Forenede Kongerige af 22. marts 2019 om forlængelse af fristen i henhold til artikel 50, stk. 3, i TEU (EUT L 80 I af 22.3.2019, s. 1).
         
            (4)  Det Europæiske Råds afgørelse (EU) 2019/584 truffet efter aftale med Det Forenede Kongerige af 11. april 2019 om forlængelse af fristen i henhold til artikel 50, stk. 3, i TEU (EUT L 101 af 11.4.2019, s. 1).
         
            (5)  EUT C 144 I af 25.4.2019, s. 1.